MINT ฟ้องคดี “Marriott” มูลค่า 570.61 ลบ. ปมผิดสัญญาบริหารจัดการโรงแรมในภูเก็ต
MINT ฟ้องคดี “Marriott” มูลค่า 570.61 ลบ. ปมผิดสัญญาบริหารจัดการโรงแรมในภูเก็ต
MINT ฟ้องคดี “Marriott” มูลค่า 570.61 ลบ. ปมผิดสัญญาบริหารจัดการโรงแรมในภูเก็ต
15 ก.ค. 2562

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า บริษัท เอ็มไอ สแควร์ จำกัด ซึ่งเป็นบริษัทย่อยถือหุ้น 100% ได้ดำเนินการทางคดีโดยฟ้องร้องบริษัท Marriott International, Inc. และบริษัทย่อยในนาม Luxury Hotels &amp; Resorts (Thailand) Ltd. (รวมเรียกว่า Marriott) จากการกระทำที่ไม่ตรงกับที่ได้ตกลงไว้ในการบริหารจัดการโรงแรม JW Marriott Phuket Resort &amp; Spa ซึ่ง MINT เป็นเจ้าของ ด้วยมูลค่าการฟ้องร้องเบื้องต้นจำนวน 570,605,134 บาท
โดยในสำนวนการฟ้องร้อง MINT มีรายละเอียดที่สามารถแสดงได้ว่า Marriott ได้กระทำการที่ละเมิดกฎหมายไทย ซึ่งศาลได้รับคำร้องของ MINT และปัจจุบันอยู่ในกระบวนการพิจารณา
ทั้งนี้ มูลค่าการฟ้องร้องเบื้องต้นดังกล่าว มีจำนวนน้อยกว่า 5% ของส่วนของผู้ถือหุ้นของ MINT ณ วันที่ 31 มีนาคม 2562 และไม่มีผลกระทบต่อการดำเนินธุรกิจปกติของบริษัท